Document ID: 31976L0371

Pirmā Komisijas Direktīva
(1976. gada 1. marts)
par Kopienas metodes noteikšanu lopbarības oficiālās pārbaudes paraugu ņemšanai
(76/371/EEK)
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1970. gada 20. jūlija direktīvu par Kopienas analīzes un paraugu ņemšanas metožu ieviešanu barības oficiālai pārbaudei [1], kurā jaunākie grozījumi ir izdarīti ar Pievienošanās aktu [2], un jo īpaši tās 2. pantu,
tā kā šī direktīva prasa, lai tiktu izmantota Kopienas metode paraugu ņemšanai un analīzēm, veicot lopbarības oficiālu pārbaudi, kuras mērķis ir pārbaudīt administratīvos un normatīvos aktos ietverto noteikumu izpildi attiecībā uz lopbarības kvalitāti un sastāvu;
tā kā vispirms būtu jānosaka paraugu ņemšanas metodes lopbarības komponentu un to piedevu, kā arī nevēlamo vielu un produktu pārbaudei, izņemot pesticīdu un mikroorganismu atlikumus, kuri var būt lopbarības sastāvā;
tā kā šajā direktīvā paredzētie pasākumi ir saskaņā ar Barības pastāvīgās komitejas atzinumu,
IR PIEŅĒMUSI ŠO DIREKTĪVU.
1. pants
Dalībvalstis izvirza prasību, lai lopbarības oficiālās pārbaudes paraugu ņemšana attiecībā uz lopbarības komponentu un to piedevu, kā arī nevēlamo vielu un produktu noteikšanu, izņemot pesticīdus un mikroorganismu atlikumus, tiktu veikta, izmantojot šīs direktīvas pielikumā aprakstītās metodes.
2. pants
Dalībvalstīs ne vēlāk kā līdz 1977. gada 1. janvārim stājas spēkā normatīvie un administratīvie akti, kas vajadzīgi, lai izpildītu šīs direktīvas prasības. Par to dalībvalstis tūlīt informē Komisiju.
3. pants
Šī direktīva ir adresēta dalībvalstīm.
Briselē, 1976. gada 1. martā

Labels: 0
17
6